
ПОДАЦИ О ЧАСУ бр. 85 

	Наставна тема
	Модерна

	Наставна јединица
	Свети Сава и удаваче

	Тип часа
	Обрада

	Циљ часа
	Упознавање ученика са легендом као књижевном врстом.

	Образовни задаци
	· Анализирање формалних одлика легенде;
· Обнављање знања о легенди у односу на приповједачко;
· Значај легенде.
· Прича и значај приче…

	Функционални задаци
	· Развијање способности изражавања утисака и мисли изазваних читањем;
· Усмјеравање ученика на самостално проучавање и тумачење књижевног текста;
· Снажење навике код ученика да своје мисли и осјећања поткрјепљују примјерима из текста.

	Васпитни задаци
	· Подстицање ученика да уоче да осјећања представљају најчешћу преокупацију човјека и писца;
· Његовање љубави премапричању и дјелима.

	Кључни појмови
	Св.Сава, жене, поуке…

	Образовни стандарди
	Ученик ће стећи појмове о значају легенди и поучном причању.

	Образовни исходи
	· Ученик анализира формалне одлике легенде;
· Ученик обнавља знања о поступку причања и наративу;
· Ученик уочава композициони склад дјела;
· Ученик тумачи такав  умјетнички поступак;
· Ученик уочава изостанак дескрипције и акцентовање пробемске ситуације;
· Ученик је способан да изражава утиске и мисли изазваних читањем;
· Ученик самостално проучава и тумачи књижевни текст;
· Ученик своје мисли и осјећања поткрјепљују примјерима из текста.
· Ученик његује љубав према приовиједању.

	Облици рада
	Фронтални; индивидуални

	Наставне методе
	Монолошко-дијалошка; рад на тексту; истраживачки задаци

	Наставна средства
	Табла; креда; Читанка

	Место извођења наставе
	Учионица

	Корелација
	Историја, философија

	Литература и додатни материјал за наставнике
	· Читанка – Српски језик и књижевност за први разред гимназија и средњих стручних школа, Завод за уџбенике и наставна средства, И.Сарајево.

	Литература и додатни материјал за ученике
	· Додатни материјал www.srpskijez.net
· 

	Напомене

	


ТОК ЧАСА 
	Уводни дио часа
(5-10 минута)


	· Припремни разговор са ученицима о легенди и значају преношења добрих легенди с кољена на кољено.
· Легенда је жанр фолклора који се састоји од приче која садржи људске радње које су и приповједачи и слушаоци схватили, или за које су вјеровали, да су се догодиле у људској историји. Приче у овом жанру могу показати људске вриједности и посједовати одређене особине, које причи дају вјеродостојност. Легенда, за своје активне и пасивне учеснике, не укључује догађаје који су изван зоне „могућности”, али може укључивати чуда. Легенде се временом могу трансформисати како би постале свјежије, виталније и реалније. Многе легенде дјелују у домену неизвијесности, учесници никад у њих не вјерују у потпуности, али се у њих никада одлучно не сумња.

· Браћа Грим су легенду дефинисали као „народно предање историјски утемељено”. Савремену дефиницију легенде предложио је Тимоти Р. Тангерлини 1990. године.
· Легенда је, обично, кратка (моно)епизодна, традиционална, врло екотипска историзована прича изведена у разговорном режиму, одражавајући на психолошком нивоу симболичку представу народног вјеровања и колективних искустава и служећи као потврда уобичајених вриједности групе чијој традицији припада.


	Главни дио часа
(25-30 минута)


	· Изражајно, а потом и тихо читање и анализа дјела(групни рад).
ИСТРАЖИВАЧКИ ЗАДАЦИ

Чиме вас је ова легенда изненадила?

Каква је улога предања у овој причи?

Очекивани одговори:

1. Легенда изненађује формом писања, главним ликовима.

2. Предање има улогу поучавања.

          Објасни симболику црног и бијелог у легенди!
          Очекивани одговори:
          Кроз црно и бијело Св.Сава даје поуке о 

          вјечној супротности,   добру и злу, које владају и надопуњују се.
          Које још поуке из дјела (легенде) можемо да примимо?

          Очекивани одговори:

          Дјело, у основи приче говори о дјевочином понашању и примјерима добре и лоше дјевојке, једна која је послушна, вриједна и племенита и која кућу и традицију држи стварном и видљивом и друга, која је дрска и лијена, спремна за расправу и уображена. Поучна су сва поређења и паралеле на тему добро, племенито, озбиљно.


	Завршни дио часа
(3-5 минута)


	· У завршном дијелу часа ученицима се за домаћи рад задаје задатак да прочитају још неке кратке и поучне легенде и да их упореде са легендом „Св. Сава и удаваче“.



ИЗГЛЕД ТАБЛЕ 
	„Свети Сава и удаваче“
Народна легенда

Прича и причање
Легенда

Свети Сава

Црно и бијело-симболика




